text: Psykisk syg terroriserede nabo
  10 maj 2011 kl. 08.08
  En gårdejer i Øster Løgum nær Rødekro fik en urolig i nat, der endte med, at naboen stjal hans traktor.
  Mellem klokken et og to natten il tirsdag kørte naboen rundt på gårdspladsen i sin bil og dyttede.
  Klokken 3.15 vendte den 66-årige mand tilbage med en jagtbøsse og knuste en rude i stuehuset. Naboen stjal en traktor og kørte væk.
  Flygtningen blev standset af en politipatrulje, og han gik frivilligt med til at blive indlagt på et psykiatrisk sygehus.
  I hans hjem fandt politiet flere våben.
  Politiet skal nu tage stilling til, om den psykisk syge skal sigtes for flere alvorlige overtrædelser af straffeloven.
  